stanford-oval/wikipedia huggingface dataset:
ציר רומא-ברלין

מוסוליני (משמאל) והיטלר (מימין), מנהיגי איטליה וגרמניה
ציר רומא-ברלין הוא הסכם שילוב כוחות בין איטליה הפשיסטית בהנהגת בניטו מוסוליני לבין גרמניה הנאצית בהנהגת אדולף היטלר, שנחתם ב-23 באוקטובר 1936. ברית זו נותרה בתוקף עד לנפילת השלטון באיטליה הפשיסטית ב-1943.
הסכם זה, שנחתם לאחר פרישת שתי המדינות מחבר הלאומים, הבטיח לאיטליה בעלת ברית חזקה עם משטר טוטליטרי דומה, והבטיח לגרמניה את נכונותה של איטליה לעמוד לצידה כשתידרש לכך. גרמניה ואיטליה ראו בהסכם זה יצירת חזית אחידה מול ברית המועצות, ובכך ביטלו למעשה את החלטת חבר הלאומים, לבודד אותם משאר העולם.
במונח "ציר רומא-ברלין" עשה לראשונה שימוש מוסוליני, שבנובמבר 1936 דיבר על "ציר רומא-ברלין", שסביבו יסתובבו שאר מדינות אירופה.
הציר היה הבסיס להקמתן של מדינות הציר, במאי 1939 הפכה ברית זו לברית הפלדה.
פרידריך-וילהלם נוימן

| --- | --- |

פרידריך-וילהלם נוימן
 לידה:  22 בינואר 1889 אוסטרודה, האימפריה הגרמנית האימפריה הגרמנית
 פטירה:  26 בינואר 1975 (בגיל 86) באד וייסה, גרמניה המערבית גרמניה המערבית
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1906–1921   1935 – 1945
 דרגה:   גנרל לוטננט (ורמאכט)
 תפקידים בשירות
 מפקד הדיוויזיה ה-191   מפקד הדיוויזיה ה-340   מפקד הדיוויזיה ה-712   מפקד הקורפוס ה-89   מפקד הקורפוס ה-30   מפקד הקורפוס ה-33
 פעולות ומבצעים
 מלחמת העולם הראשונה   מלחמת העולם השנייה
 עיטורים
  צלב האבירים של צלב הברזל   צלב הברזל דרגה ראשונה   צלב הברזל דרגה שנייה
 
גנרל פרידריך-וילהלם נוימן (בגרמנית Friedrich-Wilhelm Neumann;‏ 22 בינואר 1889 – 26 בינואר 1975) היה מפקד בכיר בורמאכט שפיקד על כוחות במלחמת העולם השנייה.
ביוגרפיה > קריירה מוקדמת

נוימן נולד ב-22 בינואר 1889 באוסטרודה, שהשתייכה לאימפריה הגרמנית. בשנת 1906 התגייס נוימן לצבא הגרמני הקיסרי, והצטרף לרגימנט הרגלים ה-151 (וארמייה ה-2), עמו לחם במלחמת העולם הראשונה. ב-27 בינואר 1915 הועלה נוימן לדרגת אובר לויטננט, ובסוף מרץ 1915 מונה לשליש הרגימנט. בקיץ 1915 מונה לקצין מטה בדיוויזיה ה-37, וב-18 באפריל 1917 הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918.
לאחר המלחמה הצטרף נוימן לרייכסווהר, ובשנת 1921 הצטרף למשטרה, ומילא בה תפקידי פיקוד ומטה. ב-1 באפריל 1925 הועלה נוימן לדרגת מיור, וב-9 בנובמבר 1933 הועלה לדרגת אוברסט לויטננט. בשנת 1935 הצטרף נוימן לוורמאכט, וב-1 באפריל 1936 הועלה לדרגת אוברסט. ב-6 בינואר 1938 מונה נוימן למפקד רגימנט הרגלים ה-82, וב-1 באפריל אותה שנה מונה למפקד רגימנט הרגלים ה-17.
ביוגרפיה > מלחמת העולם השנייה

בפרוץ המלחמה היה נוימן מפקד רגימנט הרגלים ה-17, ופיקד עליו במהלך הפלישה לפולין כחלק מהדיוויזיה ה-19, במסגרת הקורפוס ה-11. ב-1 בדצמבר 1939 מונה נוימן למפקד הדיוויזיה ה-191, וב-1 בפברואר 1940 הועלה לדרגת גנרל מיור. ב-15 בנובמבר 1940 מונה נוימן למפקד הדיוויזיה ה-340, וב-9 במאי 1941 הוצב עמה בצרפת כחלק מהקורפוס ה-37 במסגרת הארמייה ה-15. ב-1 בפברואר 1942 הועלה נוימן לדרגת גנרל לויטננט, וב-16 באפריל 1942 מונה למפקד הדיוויזיה ה-712 שהייתה חלק מהקורפוס ה-45 במסגרת הארמייה הראשונה.
ב-12 בינואר 1944 מונה נוימן למפקד הקורפוס ה-89, שהיה חלק מהארמייה ה-15, ופיקד עליו עד ה-29 בינואר, ולאחר מכן חזר לפקד על הדיוויזיה ה-712. נוימן לחם עם הדיוויזיה שבפיקודו בקרבות בבלגיה, וב-16 באוקטובר 1944 קיבל את עיטור צלב האבירים של צלב הברזל. ב-23 בנובמבר 1944 מונה נוימן למפקד הקורפוס ה-30, שהיה חלק מהארמייה ה-15, ופיקד עליו עד ה-16 בדצמבר. ב-6 באפריל 1945 מונה נוימן למפקד הקורפוס ה-33, שהיה חלק מהארמייה ההררית ה-20, ופיקד עליו עד סוף המלחמה, וב-8 במאי 1945 נפל בשבי.
ביוגרפיה > לאחר המלחמה

בשנת 1948 שוחרר נוימן מהשבי. לאחר שחרורו התגורר נוימן בבאד וייסה, עד למותו ב-26 בינואר 1975.
הערות שוליים

↑  ליתר דיוק - הפיקוד המיוחד הגבוה ה-37 (Höheres Kommando z.b.V. XXXVII)
↑  ליתר דיוק - הפיקוד המיוחד הגבוה ה-45 (Höheres Kommando z.b.V. XXXXV)
פרידריך-וילהלם פון לפר

| --- | --- |
אין תמונה חופשית
 לידה:  3 באוגוסט 1888 פריבורן, האימפריה הגרמנית האימפריה הגרמנית
 פטירה:  7 באוקטובר 1983 (בגיל 95) ביקבורג, גרמניה המערבית גרמניה המערבית
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1906–1945 (כ־39 שנים)
 דרגה:   גנרל לוטננט (ורמאכט)
 תפקידים בשירות
 מפקד הדיוויזיה הקלה ה-1   מפקד הדיוויזיה ה-81   מפקד הדיוויזיה הממונעת ה-10   מפקד דיוויזיית הפאנצר ה-178   מפקד דיוויזיית הפאנצר טטרה
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה   צלב הכבוד
 
גנרל פרידריך-וילהלם פון לפר (בגרמנית: Friedrich-Wilhelm von Loeper;‏ 3 באוגוסט 1888 – 7 באוקטובר 1983) היה מפקד בוורמאכט שפיקד על כוחות במלחמת העולם השנייה.
ביוגרפיה > קריירה מוקדמת

פון לפר נולד ב-3 באוגוסט 1888 בפריבורן, שהשתייכה לאימפריה הגרמנית. בשנת 1906 התגייס לצבא הגרמני הקיסרי, והצטרף לרגימנט הגרנדירים ה-1 (פרוסיה המזרחית ה-1 - קרונפרינץ), ולחם בשורותיו במהלך מלחמת העולם הראשונה. ב-8 בנובמבר 1914 הועלה לדרגת אובר לוטננט, וב-18 בדצמבר 1915 הועלה לדרגת ריטמייסטר. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.
לאחר המלחמה נשאר פון לפר ברייכסווהר, ומילא בו תפקידי פיקוד ומטה. ב-1 בדצמבר 1922 מונה פון לפר למפקד פלוגה 1 ברגימנט הפרשים ה-13 (הפרוסי), ובשנת 1927 מונה למפקד פלוגה 3 ברגימנט הפרשים ה-13 (הפרוסי). ב-1 בפברואר 1929 הועלה לדרגת מיור, וב-1 באוקטובר 1931 מונה למפקד לשליש רגימנט הפרשים ה-15 (הפרוסי). ב-1 באפריל 1933 הועלה לדרגת אוברסט לוטננט, וב-1 ביוני 1933 מונה למפקד בסיס האימונים הצבאי זנלאגר. ב-1 באפריל 1935 הועלה לדרגת אוברסט, וב-15 באוקטובר 1935 מונה למפקד רגימנט הרגלים ה-64. ב-1 באוקטובר 1937 מונה למפקד חטיבת רובאי הפרשים ה-4, ב-1 באוגוסט 1938 הועלה לדרגת גנרל מיור, וב-24 בנובמבר 1938 מונה למפקד הדיוויזיה הקלה ה-1.
ביוגרפיה > מלחמת העולם השנייה

עם פרוץ המלחמה היה פון לפר מפקד הדיוויזיה הקלה ה-1, ולחם עימה במהלך המערכה בפולין כחלק מהארמייה העשירית, וב-1 בדצמבר 1939 מונה למפקד הדיוויזיה ה-81. במהלך המערכה על צרפת לחם פון לפר עם הדיוויזיה שבפיקודו כחלק מהקורפוס ה-18 במסגרת הארמייה התשיעית, וב-1 בספטמבר 1940 הועלה לדרגת גנרל לוטננט. ב-5 באוקטובר 1940 מונה פון לפר למפקד הדיוויזיה הממונעת ה-10, ולחם עימה במהלך מבצע ברברוסה כחלק מהקורפוס הממונע ה-24 במסגרת ארמיית הפאנצר השנייה. ב-29 בספטמבר 1941 קיבל פון לפר על פעולותיו בקרבות את עיטור צלב האבירים של צלב הברזל, ובמהלך הקרב על מוסקבה לחם פון לפר עם הדיוויזיה שבפיקודו כחלק מהקורפוס הממונע ה-47 במסגרת ארמיית הפאנצר השנייה, וב-30 בדצמבר הועברה הדיוויזיה תחת פיקוד הקורפוס הממונע ה-40 במסגרת הארמייה השנייה. ב-15 באפריל 1942 פרש פון לפר מתפקידו, וב-1 במאי 1942 מונה למפקד דיוויזיית הפאנצר ה-178. ב-1 באוקטובר 1944 מונה למפקד דיוויזיית הפאנצר טטרה, ובינואר 1945 מונה פון לפר למפקד קבוצת קרב בקורפוס הפאנצר ה-57. בפברואר פרש פון לפר לביתו, ובסוף המלחמה נפל בשבי בעלות הברית.
ביוגרפיה > לאחר המלחמה

פון לפר שוחרר מהשבי בקיץ 1947. לאחר שחרורו התגורר פון לפר בביקבורג עד למותו ב-7 באוקטובר 1983.
הערות שוליים

↑  דיוויזיית הפאנצר ה-232
פורמולה 1 עונת 2022

| --- | --- |

מקס ורסטאפן, הזוכה באליפות הנהגים
 סוג תחרות:  מרוץ מכוניות
 תאריך התחלה:  18 במרץ 2022
 תאריך סיום:  20 בנובמבר 2022
 מספר עונה:  73
 מספר מרוצים בעונה:  22
 זוכה באליפות הנהגים:  הולנד מקס ורסטאפן
 נקודות הנהג הזוכה:  454
 זוכה באליפות היצרנים:  רד בול
 נקודות היצרן הזוכה:  759
 אתר רשמי
 → פורמולה 1 עונת 2021 פורמולה 1 עונת 2023 ← 
עונת 2022 היא העונה ה-73 של אליפות הפורמולה 1. בעונה נכנסו לתוקפן תקנות רבות הנוגעות למבנה הרכב והמנוע. התקנות היו אמורות להיכנס לתוקפן כבר בשנת 2021, אך נדחו בשל מגפת הקורונה. מקס ורסטאפן קבע שיא ניצחונות של נהג בעונה (15) וזכה באליפות הנהגים בפעם השנייה הרציפות. רד בול זכתה באליפות היצרנים לראשונה מאז עונת 2013.
גרנד פרי רוסיה, שתוכנן להתקיים בספטמבר, הוצא מלוח המרוצים לפני תחילת העונה בשל הפלישה הרוסית לאוקראינה.
נהגים וקבוצות

| קבוצה | יצרן | נהגים> מספר | נהגים> נהג | מרוצים |
| --- | --- | --- | --- | --- |
| שווייץ אלפא רומיאו | אלפא רומיאו-פרארי | 24 | הרפובליקה העממית של סין גואניו ז'ו | 1–22 |
| שווייץ אלפא רומיאו | אלפא רומיאו-פרארי | 77 | פינלנד ולטרי בוטאס | 1–22 |
| איטליה אלפאטאורי | אלפאטאורי-הונדה | 10 | צרפת פייר גאסלי | 1–22 |
| איטליה אלפאטאורי | אלפאטאורי-הונדה | 22 | יפן יוקי צונודה | 1–22 |
| צרפת אלפין | רנו | 14 | ספרד פרננדו אלונסו | 1–22 |
| צרפת אלפין | רנו | 31 | צרפת אסטבן אוקון | 1–22 |
| ארצות הברית האס | האס | 20 | דנמרק קווין מגנוסן | 1–22 |
| ארצות הברית האס | האס | 47 | גרמניה מיק שומאכר | 1–22 |
| בריטניה ויליאמס | ויליאמס | 6 | קנדה ניקולאס לטיפי | 1–22 |
| בריטניה ויליאמס | ויליאמס | 23 | תאילנד אלכס אלבון | 1–15, 17-22 |
| בריטניה ויליאמס | ויליאמס | 45 | הולנד ניק דה פריס | 16 |
| בריטניה מקלארן | מקלארן-מרצדס | 3 | אוסטרליה דניאל ריקארדו | 1–22 |
| בריטניה מקלארן | מקלארן-מרצדס | 4 | בריטניה לנדו נוריס | 1–22 |
| גרמניה מרצדס | מרצדס | 44 | בריטניה לואיס המילטון | 1–22 |
| גרמניה מרצדס | מרצדס | 63 | בריטניה ג'ורג' ראסל | 1–22 |
| איטליה פרארי | פרארי | 55 | ספרד קרלוס סאינס | 1–22 |
| איטליה פרארי | פרארי | 16 | מונקו שארל לקלר | 1–22 |
| בריטניה אסטון מרטין | אסטון מרטין-מרצדס | 5 | גרמניה סבסטיאן פטל | 3–22 |
| בריטניה אסטון מרטין | אסטון מרטין-מרצדס | 18 | קנדה לאנס סטרול | 1–22 |
| בריטניה אסטון מרטין | אסטון מרטין-מרצדס | 27 | גרמניה ניקו הולקנברג | 1–2 |
| אוסטריה רד בול | רד בול | 1 | הולנד מקס ורסטאפן | 1–22 |
| אוסטריה רד בול | רד בול | 11 | מקסיקו סרחיו פרס | 1–22 |
נהגים וקבוצות > שינויים בקבוצות

הונדה, ספקית המנועים של קבוצות רד בול ואלפאטאורי, הודיעה באוקטובר 2020 על כוונתה לסיים את פעילותה בסיום עונת 2021. רד בול רכשה מהונדה את הידע והטכנולוגיה לייצור המנועים בעצמה. לשם כך הקימה החברה מחלקה חדשה בשם "רד בול מנועים" (RBPT). ההחלטה הגיעה לאחר שהקבוצה שכנעה את שאר תשע הקבוצות באליפות להקפיא את הפיתוחים במנועי המכוניות עד לשנת 2025, תוך איום שאם ההקפאה לא תאושר רד בול תפרוש מהאליפות.
נהגים וקבוצות > שינויים בנהגים

קימי רייקונן הודיע על פרישה אחרי 19 עונות בהן התחרה באליפות. ולטרי בוטאס הוחתם כמחליפו של רייקונן באלפא רומיאו. ג'ורג' ראסל עזב את קבוצת ויליאמס לטובת קבוצת מרצדס. לאחר עונה בה לא התחרה באליפות, שב אלכס אלבון כמחליפו של ראסל בויליאמס.
אלפא רומיאו החתימה את גואניו ז'ו כנהג השני במקומו של אנטוניו ג'יובינאצי שעזב את האליפות. ז'ו הוא הנהג הסיני הראשון שיתחרה באליפות.
מקס ורסטאפן, שזכה באליפות בעונה הקודמת, בחר להתחרות השנה עם הספרה 1, במקום 33.
בעקבות הרחקתה של רוסיה מאליפויות עולם בשל שימוש נרחב בחומרים אסורים באולימפיאדת החורף בשנת 2004 נאסר על ניקיטה מזפין להתחרות באליפות תחת דגל רוסיה. במקום זאת נרשם כספורטאי עצמאי תחת דגל פדרציית הרכב הרוסית. בעקבות הפלישה הרוסית לאוקראינה נאסר על מתחרים רוסים להתחרות תחת כל דגל רשמי של המדינה והוא נרשם תחת כמתחרה תחת דגל FIA. בהמשך הודיעה הקבוצה כי בעקבות האירועים החליטה הקבוצה לבטל את חוזה החסות עם חברת אורלקלי הרוסית ואת החוזה של ניקיטה מזפין, ששוחרר מהקבוצה. את מקומו של מזפין תפס קווין מגנוסן, ששב לקבוצה לאחר שעזב אותה בתום עונת 2020.
סבסטיאן פטל, נהגה של קבוצת אסטון מרטין, אובחן כחולה קורונה מספר ימים לפני פתיחת העונה והחמיץ את מרוץ פתיחת העונה בבחריין. ניקו הולקנברג, הנהג המשלים בקבוצה, מילא את מקומו. פטל לא קיבל תשובה שלילית בבדיקות גם בשבוע שלאחר מכן והולקנברג מילא את מקומו גם בערב הסעודית.
אלכס אלבון חש ברע במהלך האימונים המקדימים לקראת גרנד פרי איטליה ונאלץ לעבור ניתוח להוצאת התוספתן. ניק דה פריס החליף אותו באימון השלישי, במקצה הדירוג ובמרוץ.
שינויים בתקנות > צמיגים

קוטר הצמיגים במכוניות יגדל מ-13 אינץ' ל-18 אינץ'. הצמיגים החדשים הוצגו לראשונה בעונת 2020 באליפות הפורמולה 2. על פי התכנון המקורי השימוש בשמיכות האלקטרוניות לחימום הצמיגים היה אמור להיאסר לחלוטין. בשל התנגדות של יצרנית הצמיגים פירלי הוחלט להמשיך את השימוש בשמיכות, אך להפוך אותן לרכיב סטנדרטי ואחיד לכל הקבוצות.
בנוסף, בוטלה התקנה שחייבה את הנהגים שהגיעו למקצה הדירוג השלישי (Q3) לזנק למרוץ עם אותה תרכובת צמיגים בהם השתמשו במקצה השני (Q2). כל נהג חופשי לבחור את הצמיגים בהתאם לאסטרטגיה של הקבוצה.
שינויים בתקנות > מרוצי ספרינט

מארגני האליפות שאפו להרחיב את פורמט מרוצי הספרינט, שהחל לראשונה בעונה הקודמת, ולהרחיב אותו לשישה מרוצים בעונה זאת. בעקבות התנגדות בעלי הקבוצות, בשל מגבלות של תקרת התקציב השנתית, הובילו לכך שגם בעונה זאת יתקיימו שלושה מרוצי ספרינט. מרוצי הספרינט משמשים כמקצה הדירוג לקראת המרוץ. שיטת הניקוד במרוצי הספרינט הורחבה, כך ששמונת הנהגים הראשונים יזכו בנקודות: 8 נקודות לנהג המנצח, 7 נקודות למקום השני וכך הלאה בסדר יורד.
דירוג האליפות > שיטת הניקוד

שיטת הניקוד שונתה בהשוואה לעונה הקודמת - במרוצי הספרינט הוענקו נקודות לשמונת הנהגים הראשונים ולא רק לשלושת הנהגים, כפי שהיה בעבר.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 | 7 | 8 | 9 | 10 | הקפה מהירה |
| נקודות | 25 | 18 | 15 | 12 | 10 | 8 | 6 | 4 | 2 | 1 | 1 |
| ספרינט | 8 | 7 | 6 | 5 | 4 | 3 | 2 | 1 |  |  |  |

תוצאה בכתב מודגש מסמלת זינוק מפול פוזישן
תוצאה בכתב מוטה מסמלת את זמן ההקפה המהירה
תוצאה בכתב מוקטן מציינת את המקום אליו הגיע הנהג במרוץ הספרינט
† - הנהג לא סיים את המרוץ אך דורג לאחר שהשלים למעלה מ-90% מאורך המרוץ
פטריק פטרסון

| --- | --- |

פטרסון בשנת 2015
 לידה:  14 במרץ 1989 (בן 35) וושינגטון די. סי. שבארצות הברית
 עמדה:  פאוור פורוורד
 גובה:  2.03 מטר
 מספר:  54
 מכללה:  אוניברסיטת קנטקי
 דראפט:  בחירה מספר 14, 2010 יוסטון רוקטס
 קבוצות כשחקן
 2010–2013   2013   2013–2017   2017–2019   2019–2021:  יוסטון רוקטס   סקרמנטו קינגס   טורונטו ראפטורס   אוקלהומה סיטי ת'אנדר   לוס אנג'לס קליפרס
פטריק דאוול פטרסון (באנגלית: Patrick Davell Patterson; נולד ב-14 במרץ 1989) הוא כדורסלן אמריקאי. כפאוור פורוורד נייד ובעל יכולת קליעה טובה מבחוץ, משמש פטרסון כסטרץ' פור.
נעורים וקריירת מכללות

פטרסון נולד בוושינגטון די. סי., וגדל בעיר האנטינגטון שבוירג'יניה המערבית. בתקופתו כתלמיד "תיכון האנטינגטון" הוביל את קבוצתה ל-3 אליפויות ליגת התיכונים של המדינה. בשנתו האחרונה שיתף פעולה בקבוצה עם שחקן ה-NBA לעתיד, או.ג'יי. מאיו, ואף פתח לצידו במשחק מקדונלד'ס אול-אמריקן בו קלע 8 נקודות.
בסיום לימודיו התיכוניים בחר ללמוד באוניברסיטת קנטקי תחת המאמן ג'ון קליפארי. בשתי עונותיו הראשונות בקנטקי היה פטרסון אחד השחקנים המובילים של הקבוצה, לצד ראמל בראדלי וג'ודי מיקס, כשהעמיד ממוצעים של 17.3 נקודות ו-8.6 ריבאונדים למשחק. בעונתו השלישית והאחרונה, בה הצטרפו לקנטקי הפרשמנים ג'ון וול, אריק בלדסו ודמרקוס קאזינס, לקח פטרסון תפקיד קטן יותר וקלע 14.3 נקודות למשחק. באותה עונה העפילה הקבוצה לשלב "8 הגדולות" (Elite Eight) בטורניר ה-NCAA, לראשונה מאז שנת 2005.
קריירה מקצועית > יוסטון רוקטס

פטרסון נבחר על ידי יוסטון רוקטס בבחירה ה-14 בדראפט ה-NBA לשנת 2010. בשתי עונותיו הראשונות ביוסטון שימש כמחליפו של הפאוור פורוורד הפותח לואיס סקולה, ורשם ממוצעים של 7.1 נקודות ו-4.2 ריבאונדים ב-20.3 דקות משחק. בסיום עונת 2011/2012 שחררו הרוקטס את סקולה, ופטרסון תפס את מקומו בחמישיית הקבוצה. באותה עונה הרחיב פטרסון את טווח הקליעה שלו כשהחל לזרוק שלשות באופן קבוע, ואף קלע אותן באחוז גבוה יחסית של 38.6%.
קריירה מקצועית > סקרמנטו קינגס

במהלך עונת 2012/2013, ב-20 בפברואר 2013, נשלח פטרסון בטרייד לסקרמנטו קינגס, יחד עם קול אולדריץ' וטוני דאגלס, בתמורה לתומאס רובינסון, פרנסיסקו גרסיה וטיילר האניקאט. ב-41 המשחקים בהם שותף בסקרמנטו תפקד פטרסון כמחליפו של ג'ייסון תומפסון וקלע 7.6 נקודות בממוצע למשחק.
קריירה מקצועית > טורונטו ראפטורס

כחודש לאחר תחילת עונת 2013/2014, ב-9 בדצמבר 2013, הועבר בטרייד לטורונטו ראפטורס, יחד ג'ון סלמונס, גריבס ואסקז וצ'אק הייז, עבור רודי גיי, קווינסי אייסי וארון גריי. לקראת עונת 2014/2015 חתם בקבוצה על הארכת חוזה ל-3 עונות נוספות עבור כ-18 מיליון דולר. בעונת 2015/2016 היה פטרסון שותף לעונה הסדירה הטובה בתולדות הראפטורס, שסיימו במקום השני באזור המזרח (אחרי קליבלנד) עם מאזן 56-26. בפלייאוף של אותה ניצחה טורונטו את שתי הסדרות הראשונות, לראשונה בתולדות המועדון, ובגמר המזרח הפסידה לקליבלנד בתוצאה 4-2.
קריירה מקצועית > אוקלהומה סיטי ת'אנדר

ביולי 2017, לאחר 3 וחצי עונות בטורונטו, חתם פטרסון על חוזה ל-3 עונות באוקלהומה סיטי ת'אנדר, עבור כ-16.4 מיליון דולר.
קריירה מקצועית > לוס אנג'לס קליפרס

באוגוסט 2019 שוחרר פטרסון מאוקלהומה סיטי, וחתם על חוזה בלוס אנג'לס קליפרס.
ב-23 בספטמבר 2021, פטרסון חתם בפורטלנד טרייל בלייזרס. עם זאת, הוא שוחרר ב-16 באוקטובר, לאחר שני משחקי קדם העונה.
סטטיסטיקת קריירה > בעונה הסדירה ב-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | יוסטון | 52 | 6 | 16.7 | 0.558 | 0.000 | 0.714 | 3.8 | 0.8 | 0.3 | 0.7 | 6.3 |
| 2011/2012 | יוסטון | 64 | 1 | 23.2 | 0.440 | 0.000 | 0.702 | 4.5 | 0.8 | 0.4 | 0.6 | 7.7 |
| 2012/2013 | יוסטון | 47 | 38 | 25.9 | 0.519 | 0.365 | 0.755 | 4.7 | 1.1 | 0.4 | 0.6 | 11.6 |
| 2012/2013 | סקרמנטו | 24 | 3 | 23.2 | 0.494 | 0.444 | 0.786 | 4.8 | 1.3 | 0.5 | 0.5 | 8.0 |
| 2013/2014 | סקרמנטו | 17 | 6 | 24.4 | 0.410 | 0.231 | 0.563 | 5.8 | 0.9 | 0.8 | 0.2 | 6.9 |
| 2013/2014 | טורונטו | 48 | 7 | 23.3 | 0.477 | 0.411 | 0.745 | 5.1 | 0.3 | 0.9 | 0.7 | 9.1 |
| 2014/2015 | טורונטו | 81 | 4 | 26.6 | 0.449 | 0.370 | 0.788 | 5.3 | 1.9 | 0.7 | 0.5 | 8.0 |
| 2015/2016 | טורונטו | 79 | 0 | 25.6 | 0.414 | 0.362 | 0.853 | 4.3 | 1.2 | 0.7 | 0.4 | 6.9 |
| 2016/2017 | טורונטו | 65 | 8 | 24.6 | 0.401 | 0.372 | 0.717 | 4.5 | 1.2 | 0.6 | 0.4 | 6.8 |
| 2017/2018 | אוקלהומה | 82 | 3 | 15.5 | 0.398 | 0.386 | 0.870 | 2.4 | 0.7 | 0.6 | 0.3 | 3.9 |
| 2018/2019 | אוקלהומה | 63 | 5 | 13.7 | 0.374 | 0.336 | 0.633 | 2.3 | 0.5 | 0.3 | 0.2 | 3.6 |
| 2019/2020 | ל.א. קליפרס | 59 | 18 | 13.2 | 0.408 | 0.390 | 0.814 | 2.6 | 0.7 | 0.1 | 0.1 | 4.9 |
| קריירה |  | 681 | 99 | 21.1 | 0.448 | 0.369 | 0.755 | 4.0 | 1.0 | 0.5 | 0.4 | 6.7 |
סטטיסטיקת קריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014 | טורונטו | 7 | 0 | 28.4 | 0.542 | 0.389 | 0.778 | 6.7 | 1.3 | 0.4 | 0.4 | 10.4 |
| 2015 | טורונטו | 4 | 1 | 26.5 | 0.556 | 0.467 | 1.000 | 3.5 | 1.3 | 0.8 | 0.0 | 10.3 |
| 2016 | טורונטו | 20 | 9 | 29.2 | 0.404 | 0.300 | 0.846 | 3.9 | 1.2 | 0.4 | 0.5 | 7.7 |
| 2017 | טורונטו | 10 | 1 | 18.5 | 0.278 | 0.308 | 1.000 | 2.0 | 2.0 | 0.7 | 0.2 | 3.4 |
| 2018 | אוקלהומה סיטי | 6 | 0 | 9.7 | 0.500 | 0.500 | 0.000 | 1.8 | 0.5 | 0.2 | 0.0 | 1.3 |
| 2020 | ל.א. קליפרס | 2 | 0 | 5.0 | 1.000 | 1.000 | 0.000 | 0.5 | 2.0 | 0.0 | 0.0 | 4.5 |
| קריירה |  | 49 | 10 | 23.3 | 0.438 | 0.353 | 0.852 | 3.5 | 1.3 | 0.4 | 0.3 | 6.5 |
הערות שוליים

↑  סטטיסטיקות משחק מקדונלד'ס אול-אמריקן 2007, באתר realgm.com
↑  סטטיסטיקות המכללות של פטרסון, באתר sports-reference.com
↑  רשימת הנבחרים בדראפט 2010, באתר basketball-reference.com
↑  סטטיסטיקות הקריירה של פטרסון, באתר basketball-reference.com
↑  פטרסון נשלח בטרייד לסקרמנטו קינגס, באתר הרשמי של הקבוצה
↑  פטרסון נשלח בטרייד לטורונטו ראפטורס, באתר espn.com
↑  פטרסון חותם על הארכת חוזה בטורונטו, באתר realgm.com
↑  דף המועדון של הראפטורס, באתר basketball-reference.com
↑  פטרסון מסכם על חוזה באוקלהומה סיטי, באתר sportando.com,‏ 5 ביולי 2017
↑  פטרסון חותם על חוזה בקליפרס, באתר הקבוצה, 15 באוגוסט 2019
פסגת קאסאטלי

| --- | --- |
אין תמונה חופשית
 מידע כללי
 גובה:  1,600 מ' 
 מיקום:  אזור הברית האנטארקטית,
 רכס הרים:  רכס בריטניה 
 קואורדינטות:  80°22′00″S 155°31′01″E﻿ / ﻿80.3667°S 155.517°E﻿ / -80.3667; 155.517
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת קאסאטלי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת קאסאטלי
 
פסגת קאסאטלי (באנגלית: Casatelli Peak) היא פסגה בהרי ריוונס ברכס בריטניה שבאנטארקטיקה.
הפסגה מצויה בקצהו של הרכס המערבי היורד מפסגת אדמס.
גובהה של פסגת קאסאטלי 1,600 מטרים מעל פני הים.
הפסגה ממוקמת כ-4 קילומטרים מזרחית לפסגת פריצ'רד.
היסטוריה > מקור השם

הפסגה נקראת על שמו של רב-סמל מייקל אף. קאסאטלי (Michael F. Casatelli), ששירת בגף המטוסים ה-109 כאחראי על הפעילות הרפואית בעת העברת הפעלת מטוסי הלוקהיד LC-130 מצי ארצות הברית, למשמר הלאומי האווירי של ארצות הברית.
הערות שוליים

1 2 3 4 5  מידע גאוגרפי והיסטורי
↑  לפי מקור אחר גובה הפסגה 1,423 מטרים מעל פני הים.
1 2  קורות חייו של מייקל קאסאטלי
| אתרים ברכס בריטניה |
| --- | --- | --- |
| הרים | אדמס • אולדריץ' • אופרוס • אסקין • ביל • באנה • בורווזקי • ג'ייקובס • דארטמות' • דגאלאן • דול • דריק • הייבן • הנדרסון • וורד • טרנסטייל • לוסיה • מקלינטוק • סאבורו • סטרנברג • פריצ'רד • קאסאטלי • קריסק • ראמג' • רנד |  |
| רכסי הרים | אונום • אייסנהאואר • באנה • דאנום • דאסקי (רכס) • מגניס • נברסקה • סברינה • פונטס |  |
| מצוקים | בנסון • דאסקי (מדף סלע) • כהן • פורבס |  |
| עמקים | אבוס • אונום • איטונה • איסקה • ביברה • בלום • דובריס • טאמארוס • טיסוביס • לינדום • למאניס • מגניס • מטאריס • סברינה |  |
| מישורים | מישור ואנטייג' • וולדריפ • וורברטון • ונטה |  |
| קרחונים | הוריהאן • יאנסי • מקרו • סנט • פקהאם • ראגוצקי |  |
| נונאטאקים | דארנל • וסטהייבן • טאייק • מארטי • שלושת הנונאטאקים |  |
| מפלי קרח | ברייר • ראגוצקי |  |
פסגת יוקפיק

| --- | --- |
אין תמונה חופשית
 מידע כללי
 גובה:  1,809 מ' 
 מדינה:  קנדה 
 מיקום:  נונאווט, קנדהקנדה
 רכס הרים:  הרי באפין 
 קואורדינטות:  70°41′39″N 71°20′30″W﻿ / ﻿70.6942°N 71.3417°W﻿ / 70.6942; -71.3417
  (למפת נונאווט מוגדלת) איקאלואיט רנקין אינלט קיימברידג' ביי פורט אינלט גרינלנד קוויבק אונטריו מניטובה ססקצ'ואן הטריטוריות הצפון מערביות  ים בופור מפרץ הדסון מפרץ באפיןפסגת יוקפיק(למפת נונאווט רגילה) איקאלואיט רנקין אינלט קיימברידג' ביי פורט אינלט גרינלנד קוויבק אונטריו מניטובה ססקצ'ואן הטריטוריות הצפון מערביות  ים בופור מפרץ הדסון מפרץ באפיןפסגת יוקפיק(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי פסגת יוקפיק(למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי פסגת יוקפיק
 
פסגת יוקפיק (באנגלית: Ukpik Peak) היא הר ברכס הרי באפין, באי באפין, בטריטוריית נונאווט שבקנדה.
פסגת אוקפיק ממוקמת בקצה הדרומי של חצי האי רימואוט, בין עמק סטיוארט, לבין פיורד סם פורד.
גובהה של הפסגה 1,809 מטרים מעל פני הים. הפסגה היא הפסגה השישית בגובהה בהרי באפין, והיא הפסגה ה-28 בגובהה בטריטוריית נונאווט, והפסקה ה-6,411 בגובהה בקנדה.
הפסגה מתנשאת לגובה של 1,650 מטרים מעל סביבתה, והיא הפסגה השמינית בהתנשאותה בטריטוריית נונאווט - יחד עם זאת היא נראית פחות בולטת מפסגות סייל, המצויות 4.5 קילומטרים מצפון-מערב לפסגת יוקפיק, המתנשאות מעל עמק סטיוארט.
הערות שוליים

↑  אתר השמות הרשמי של ממשלת קנדה
1 2 3  מידע גאוגרפי
↑  מיקום הפסגה
↑  לפי מקור אחר פסגת יוקפיק היא הפסגה ה-51 בגובהה בנונאווט
↑  הרי נונאווט לפי גובהם
↑  מידע על גובה הפסגה
↑  פסגות נונאווט לפי התנשאותן
| הקורדילרה הארקטית |
| --- | --- | --- |
| רכסי הרים | אדם • ארצות הברית • באפין • ברוס • ג'וי • גרינל • האימפריה הבריטית • הנסיכה מרגרט • הייפוינטר • ויסלר • ויקטוריה ואלברט • צ'לנג'ר • קונגר |  |
| הרים | אאוטלוק • אודין • אוקספורד • אנגנה • אסגארד • ארוהד • ארתור • באטל • בסטיל • בופורט • בידרביק • בישופ'ס מאיטר • בלדר • ברבאו • ברייב • בריידאבליק • ויסלר • יוג'ין • יוקפיק • מידנייט סאן • נוקאפ • סירק • קוואג'יוויק • ת'ול • ת'ור |  |
| מעברי הרים | פורטרס |  |
| כיפות קרח | פני |  |
| קרחונים | גל |  |
| פארקים לאומיים | סירמיליק |  |
| אזורים | אלסמיר • באפין |  |
| יישובים | אלרט |  |
פליי 99.5

| --- | --- |

לוגו התחנה מאז 2018
 פרטי התחנה
 סוג:  רדיו אזורי
 קטגוריה:  מוזיקה
 שפה:  אנגלית, ערבית (פרסומות)
 מדינה:  ירדן ירדן
 בעלות:  ModernMedia
 תקופת הפעילות:  מ-2004
 אזורי קליטה ותדרים
 אזור קליטה:  ירדן
 נקלט בתדר:  99.5FM   99.6FM (בעבר)
 אזור קליטה:  ירושלים, יהודה ושומרון, בקעת הירדן
 נקלט בתדר:  99.5FM
 play.jo
פליי 99.5 (באנגלית: Play 99.5 FM; לשעבר Play 99.6 FM) היא תחנת רדיו ירדנית באנגלית, שבסיסה בעמאן, הנמצאת בבעלותה של חברת ModernMedia ונוסדה ב-2004. התחנה משדרת שירים באנגלית מרחבי העולם על ידי שימוש במודל הטופ 40 (אנ') וכן משדרת ראיונות עם זמרים מפורסמים (כמו שון פול). על פי Ipsos, התחנה היא תחנת הרדיו באנגלית הגדולה ביותר בירדן. גיל המאזינים לתחנה נע בין 15 ל-30. התחנה נקלטת גם בישראל - ברוב העיר ירושלים וכן בחלקים נרחבים באזור יהודה ושומרון ובבקעת הירדן.
היסטוריה

פליי 99.5, אשר נודעה בעבר כפליי 99.6, נוסדה על ידי היזמים רמזי חלבי וזפר יוניס ב-14 באוקטובר 2004. תחילה, לתחנה היו 4 חברי צוות. לי מקגרט', המארח של התחנה ומגיש תוכנית הבוקר של התחנה, הצטרף לצוות התחנה מיד לאחר הקמתה. ב-2007, התחנה זכתה להכרה בינלאומית על ידי המוסד הלאומי לשידורים (אנ') האמריקאי וזכתה בפרס המצוינות של הארגון.